CELEX: 32018D2062
Language: sk
Date: 2018-12-18 00:00:00
Title: Rozhodnutie Politického a bezpečnostného výboru (SZBP) 2018/2062 z 18. decembra 2018, ktorým sa predlžuje mandát vedúceho misie Európskej únie na budovanie kapacít v Somálsku (EUCAP Somalia) (EUCAP Somalia/1/2018)

27.12.2018   
               
               
                  SK
               
               
                  Úradný vestník Európskej únie
               
               
                  L 329/24
               
            
         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2018/2062
         z 18. decembra 2018,
         ktorým sa predlžuje mandát vedúceho misie Európskej únie na budovanie kapacít v Somálsku (EUCAP Somalia) (EUCAP Somalia/1/2018)
         POLITICKÝ A BEZPEČNOSTNÝ VÝBOR,
         so zreteľom na Zmluvu o Európskej únii, a najmä na jej článok 38 tretí odsek,
         so zreteľom na rozhodnutie Rady 2012/389/SZBP zo 16. júla 2012 o misii Európskej únie na budovanie kapacít v Somálsku (EUCAP Somalia) (1), a najmä na jeho článok 9 ods. 1,
         keďže:
         
                     (1)
                  
                  
                     Podľa článku 9 ods. 1 rozhodnutia 2012/389/SZBP sa Politický a bezpečnostný výbor (PBV) poveruje, aby v súlade s článkom 38 zmluvy prijímal príslušné rozhodnutia na účely vykonávania politickej kontroly a strategického riadenia misie Európskej únie na budovanie regionálnych námorných kapacít v Africkom rohu (EUCAP NESTOR) vrátane rozhodnutia o vymenovaní vedúceho misie.
                  
               
                     (2)
                  
                  
                     Rozhodnutím Rady (SZBP) 2016/2240 (2) z 12. decembra 2016 sa predĺžil mandát misie EUCAP NESTOR do 31. decembra 2018 a misia sa premenovala na EUCAP Somalia. Týmto rozhodnutím Rady sa „misia na budovanie regionálnych námorných kapacít v Africkom rohu (EUCAP NESTOR)“ nahradila „misiou na budovanie kapacít v Somálsku (EUCAP Somalia)“.
                  
               
                     (3)
                  
                  
                     Rada 10. decembra 2018 rozhodnutím (SZBP) 2018/1942 (3) predĺžila mandát misie EUCAP Somalia do 31. decembra 2020.
                  
               
                     (4)
                  
                  
                     PBV 26. júla 2016 prijal rozhodnutie EUCAP NESTOR/1/2016 (4) o vymenovaní pani Marie-Cristiny STEPANESCOVEJ za vedúcu misie EUCAP NESTOR od 1. septembra 2016 do 12. decembra 2016.
                  
               
                     (5)
                  
                  
                     PBV 10. januára 2017 prijal rozhodnutie EUCAP Somalia/1/2017 (5), ktorým sa mandát pani Marie-Cristiny STEPANESCOVEJ ako vedúcej misie EUCAP Somalia predĺžil od 13. decembra 2016 do 12. decembra 2017.
                  
               
                     (6)
                  
                  
                     PBV 31. októbra 2017 prijal rozhodnutie EUCAP Somalia/2/2017 (6), ktorým sa mandát pani Marie-Cristiny STEPANESCOVEJ ako vedúcej misie EUCAP Somalia predlžuje od 13. decembra 2017 do 31. decembra 2018.
                  
               
                     (7)
                  
                  
                     Vysoký predstaviteľ Únie pre zahraničné veci a bezpečnostnú politiku navrhol predĺžiť mandát pani Marie-Cristiny STEPANESCOVEJ ako vedúcej misie EUCAP Somalia od 1. januára 2019 do 31. augusta 2019,
                  
               PRIJAL TOTO ROZHODNUTIE:
         
            Článok 1
            Mandát pani Marie-Cristiny STEPANESCOVEJ ako vedúcej misie EUCAP Somalia sa týmto predlžuje do 31. augusta 2019.
         
         
            Článok 2
            Toto rozhodnutie nadobúda účinnosť 1. januára 2019.
         
         
            V Bruseli 18. decembra 2018
            
               
                  Za Politický a bezpečnostný výbor
               
               
                  predsedníčka
               
               S. FROM-EMMESBERGER
            
         
         
            (1)  Ú. v. EÚ L 187, 17.7.2012, s. 40.
         
            (2)  Rozhodnutie Rady (SZBP) 2016/2240 z 12. decembra 2016, ktorým sa mení rozhodnutie 2012/389/SZBP o misii Európskej únie na budovanie regionálnych námorných kapacít v Africkom rohu (EUCAP NESTOR) (Ú. v. EÚ L 337, 13.12.2016, s. 18).
         
            (3)  Rozhodnutie Rady (SZBP) 2018/1942 z 10. decembra 2018, ktorým sa predlžuje a mení rozhodnutie 2012/389/SZBP o misii Európskej únie na budovanie kapacít v Somálsku (EUCAP Somalia) (Ú. v. EÚ L 314, 11.12.2018, s. 56).
         
            (4)  Rozhodnutie Politického a bezpečnostného výboru (SZBP) 2016/1633 z 26. júla 2016 o vymenovaní vedúceho misie Európskej únie na budovanie regionálnych námorných kapacít v Africkom rohu (EUCAP NESTOR) (EUCAP NESTOR/1/2016) (Ú. v. EÚ L 243, 10.9.2016, s. 8).
         
            (5)  Rozhodnutie Politického a bezpečnostného výboru (SZBP) 2017/114 z 10. januára 2017, ktorým sa predlžuje mandát vedúceho misie Európskej únie na budovanie kapacít v Somálsku (EUCAP Somalia/1/2017) (Ú. v. EÚ L 18, 24.1.2017, s. 49).
         
            (6)  Rozhodnutie Politického a bezpečnostného výboru (SZBP) 2017/2059 z 31. októbra 2017, ktorým sa predlžuje mandát vedúceho misie Európskej únie na budovanie kapacít v Somálsku (EUCAP Somalia) (EUCAP Somalia/2/2017) (Ú. v. EÚ L 294, 11.11.2017, s. 40).